मोदी सरकार का बड़ा फैसला, मुंबई स्थित मोहम्मद अली जिन्ना के घर को अंतरराष्ट्रीय कल्चरल सेंटर बनाने की तैयारी  
विदेश मंत्री सुषमा स्वराज ने किया ऐलान
लंबे समय से की जा रही कल्चरल सेंटर बनाने की मां
हैदराबाद हाउस की तर्ज बनाया जाएगा
केंद्र सरकार पाकिस्तान के संस्थापक मोहम्मद अली जिन्ना (Muhammad Ali Jinnah) के मुंबई स्थित घर को अंतरराष्ट्रीय कल्चरल सेंटर बनाने की तैयारी में है. विदेश मंत्री सुषमा स्वराज  (Sushma Swaraj) ने कहा कि हमारी सरकार ने इस प्रक्रिया को शुरू कर दिया है. बता दें कि बीजेपी (BJP) के विधायक मंगल प्रभात लोढ़ा जिन्ना (Muhammad Ali Jinnah) के घर को कल्चरल सेंटर में बदलने की मांग लंबे समय से करते रहे हैं. लोढ़ा ने पांच अक्टूबर को सुषमा (Sushma Swaraj) को एक पत्र लिखकर अनुरोध किया था कि जिन्ना हाउस को सांस्कृतिक केंद्र बनाया जाना चाहिए. उन्होंने सरकार के इस फैसले पर खुशी जाहिर की और कहा कि मैं इस दिन का लंबे समय से इंतजार कर रहा था.
 
Mangal Prabhat Lodha, BJP MLA: Govt has decided to convert the Jinnah House (Mumbai) into an International Cultural Centre. It was a long-pending demand for which I & other people have been trying for last 10 yrs. I'm thankful to Modi ji&Sushma Swaraj ji for this decision.(19.12) pic.twitter.com/p4XyBd4xv6
 
गौरतलब है कि सुषमा स्वराज ने लोढ़ा को पत्र  भेजकर इस फैसले की जानकारी दी. केंद्र सरकार इस घर को दिल्ली के हैदराबाद हाउस की तर्ज पर नवीनीकरण कराएगी. सुषमा ने अपने पत्र में कहा कि प्रधानमंत्री कार्यालय (पीएमओ) ने दिल्ली के हैदराबाद हाउस में उपलब्ध सुविधाओं की तर्ज पर विकसित करने के लिए जिन्ना हाउस के नवीनीकरण का निर्देश दिया है. इसके लिए भारतीय सांस्कृतिक संबंध परिषद से संपत्ति के हस्तांतरण के लिए पीएमओ से मंजूरी मांगी गयी थी.
पीएमओ ने अब आवश्यक मंजूरी प्रदान कर दी है. पत्र में आगे कहा गया है कि मंत्रालय संपत्ति के स्वामित्व का हस्तांतरण अपने नाम कराने की प्रक्रिया में है. लोढ़ा ने बुधवार को कहा था कि इस घटनाक्रम से बंगले के स्वामित्व को लेकर पैदा विवाद समाप्त हो जाएगा. ध्यान हो कि पाकिस्तान ने हाल के वर्षों में मांग की थी कि संपत्ति उसके मुंबई स्थित वाणिज्य दूतावास को सौंप दी जाए.